แบงก์โน้ตส์
ดีกว่าไม่มา
26 ต.ค. 2554

ดีกว่าไม่มา
โดย..ทีมข่าวการเงิน
ยามนี้อย่าว่าแต่เงินเลย น้ำท่วมครั้งนี้บางคนถึงขั้นสิ้นเนื้อประดาตัว ไม่มีจะกินแย้ว แบงก์ชาติจึงออกหนังสือเวียนให้แบงก์พาณิชย์ช่วยเหลือลูกค้าเต็มเหนี่ยว เริ่มจากยกเลิกเพดานผ่อนบัตรเครดิต
เกริก วณิกกุล รองผู้ว่าการ ด้านเสถียรภาพสถาบันการเงิน แบงก์ชาติ ส่งหนังสือเวียน ใจความว่า แบงก์สามารถพิจารณาความเหมาะสมลดดอกเบี้ยบัตรเครดิตให้ต่ำกว่า 10% ถือว่าช่วยให้มากกว่าที่แบงก์แต่ละแห่งได้ประกาศไว้
ปัจจุบันใครผ่อนบัตรเครดิตจะรู้ว่าต้องเสียดอกเบี้ย 20% แต่พอน้ำท่วมแบงก์แต่ละแห่งก็ใจดีประกาศลดดอกเบี้ยสำหรับผู้ประสบภัยเหลือ 10%
คราวนี้แบงก์ชาติคงเห็นว่าสถานการณ์เป็นมากกว่าที่คิดเลยขอให้ลดอีก ฉอบชุน...
ยังไม่พอ แบงก์ชาติจัดห้ายย...ลูกค้าใหม่ที่ประสบภัยก็ไฟเขียวให้แบงก์ให้สินเชื่อใหม่กับลูกค้าเพื่อฟื้นฟูกิจการ ให้จัดชั้นเป็นลูกหนี้ปกติ เย้...
งานนี้ต้องยกนิ้วให้ มาช้ายังงัยก็ดีฝ่าไม่มา ลำบากยังไงคนไทยก็ต้องช่วยคนไทยให้ผ่านไปด้วยกัน